iraklixyz/georgian-wikipedia-cleaned huggingface dataset:
გაიუს დუილიუსი

გაიუს დუილიუსი - რომის კონსული ძვ. წ. 260 წელს და მხედართმთავარი. მონაწილეობდა პირველ პუნიკურ ომში. დაამარცხა კართაგენის ფლოტი მილაის ბრძოლაში.

გაიუს დუილიუსი არ იყო ტრადიციული არისტოკრატიული ოჯახიდან, როგორც ჩანს იგი ე.წ. ჰომო ნოვო იყო. მიუხედავად ამისა იგი 260 წელს არჩეულ იქნა კონსულად და იგი სახმელეთო ჯარების მეთაური გახდა. მის კოლეგას ლუციუს კორნელიუს სციპიონ ასინას კი ფლოტი ჩააბარეს. როდესაც ამ უკანასკნელმა წააგო ლიპარის კუნძულებთან ბრძოლა და ტყვედ ჩავარდა, გაიუსი ფლოტის მეთაური გახდა. მან ბრწყინვალედ მოიგო მილაის ბრძოლა ჰანიბალ გისკოს წინააღმდეგ. ეს იყო რომაელთა პირველი წარმატება ზღვაზე და სწორედ ამ ბრძოლაში იყო პირველად გამოყენებული ყვავი. რომში იგი ტრიუმფით დაბრუნდა.

ძვ. წ. 258 წელს გაიუსი ცენზორად იყო არჩეული, რაც მისი წარმომავლობის ადამიანისთვის ძალიან იშვიათი პატივი იყო.

ძვ. წ. 231 წეკს კი იგი დიქტატორად აირჩიეს არჩევნების ჩასატარებლად.
ჰამილკარი (დრეპანელი)

ჰამილკარი — კართაგენელი მხედართმთავარი, მონაწილეობას იღებდა პირველ პუნიკურ ომში. თერმასთან და დრეპანას ბრძოლაში წარმატებების შემდეგ, ძვ. წ. 256 წელს ეკნომის კონცხის ბრძოლაში დამარცხდა. შედეგად მის შესახებ არაფერია ცნობილი, გარდა მარკუს ატილიუს რეგულუსის წინააღმდეგ ჩტარებული წარუმატებელი ოპერაციისა.

ხანდახან ის შეცდომით ჰამილკარ ბარკა (რომელზეც უფრო მეტი ცნობები მოიპოვება), ჰანიბალის მამა გონიათ.
მონიტორი

მონიტორი — ტექსტური და გრაფიკული ინფორმაციის გამოსასახავი მოწყობილება. მათ შეუძლიათ იმუშავონ ტექსტურ ან გრაფიკულ რეჟიმში.

ტექსტურ რეჟიმში მუშაობისას ეკრანი პირობითად იყოფა უბნებად. ეკრანზე ერთდროულად შეიძლება გამოტანილ იქნას ერთი სიმბოლო 256 წინასწარ ცნობილი სიმბოლოდან. ამ სიმბოლოებს მიეკუთვნება ასოები, ციფრები და სხვ. უნდა აღინიშნოს, რომ გამოსატანი სიმბოლოების რაოდენობა 256-ით შემოფარგლული არ არის. ერთსა და იმავე კოდის რეჟიმის მიხედვით ეკრანზე შეიძლება სხვადასხვა სიმბოლოები შეესაბამებოდეს. გრაფიკულ რეჟიმში მონიტორი რასტრს წარმოადგენს, რომელიც პიქსელებისაგან შედგება. მონიტორის უნარს, ერთდროულად ჰორიზონტალურად და ვერტიკალურად ასახული იქნას პიქსელების გარკვეული რაოდენობა, მონიტორის გარჩევადობას უწოდებენ. გამოთქმა „მონიტორის გარჩევადობაა 800600“ ნიშნავს, რომ მონიტორს შეუძლია გამოიტანოს 600 ჰორიზონტალური და 800 ვერტიკალური წერტილი (პიქსელი). მონიტორის რეალური გარჩევადობა ასევე დამოკიდებულია ვიდეოადაპტერზე.

არსებობს ორი ტიპის მონიტორი: თხევად კრისტალზე და ელექტრონულ სხივურ მილაკზე. თხევად კრისტალზე აგებულ მონიტორებს მცირე წონა და გეომეტრიული ზომა აქვს, მოიხმარს საშუალოდ ორჯერ ნაკლებ ელექტროენერგიას.

უმრავლეს შემთხვევაში მონიტორი დამოუკიდებელი ბლოკია. მონიტორის ყუთზე ეკრანი სპეციალური სამაგრებითაა დამაგრებული. ისინი საშუალებას აძლევენ მომხმარებელს დააყენონ იგი სასურველი კუთხით. ყუთის შიგნით კვების ბლოკი და ეკრანზე გამოსახულების ფორმირებისათვის საჭირო ელქტრული სქემებია.

თანამედროვე პერსონალურ კომპიუტერებში ეკრანის მუშაობის ვადის გასახანგრძლივებლად და ელექტროენერგიის დასაზოგად გამოგონებულია სპეციალური პროგრამულ-აპარატული მეთოდები. თუ გარკვეული დროის განმავლობაში მომხმარებელი არ ასრულებს სამუშაოს, დასაწყისში ოპერაციულ სისტემას გამოაქვს ეკრანზე სპეციალური სურათები, ხოლო მოგვიანებით მონიტორი გადაყავს ელექტროენერგიის ეკონომიური ხარჯვის, ე.წ. „ლოდინის“ (თვლემის, ძილის) რეჟიმში.
მიკროპროცესორი

მიკროპროცესორი (ბერძ. და ნიშნავს „პატარას“) — მინიატურული ელექტრონულ-გამომთვლელი მანქანა, რეალიზებული ერთი ზედიდი ინტეგრალური სქემით. ზესუფთა სილიციუმის ერთ კრისტალზე რთული, მრავალსაფეხურიანი და ზუსტი ტექნოლოგიით დატანილია რამდენიმე მილიონი ტრანზისტორი და სხვა სქემური ელემენტები. აგრეთვე დამაკავშირებელი გამტარები და გარე მოწყობილობების შემაერთებელი წერტილები. მათი ერთობლიობა ქმნის ლოგიკურ ბლოკს: არითმეტიკულ მოწყობილობას, მართვის მოწყობილობას, რეგისტრებს და სხვა. მსოფლიოში სხვადასხვა ფირმების მიერ გამოიშვება სხვადასხვა დანიშნულების ცენტრალური მიკროპროცესორების ტიპები.

აგებულება
მიკროპროცესორის მთავარი პარამეტრებია: შესასრულებელ ბრძანებათა ერთობლიობა, თანრიგიანობა და ტაქტური სიხშირე. მიკროპროცესორების მთავარი პარამეტრი ტაქტური სიხშირეა. იგი გვიჩვენებს წამში რამდენ ელემენტარულ ოპერაციას-ტაქტს ასრულებს მიკროპროცესორი. ტაქტური სიხშირე იზომება მეგაჰერცებში (1 მეგაჰერცი უდრის 106 ჰერცს). თანრიგიანობა გვიჩვენებს, ერთ ტაქტში თუ რამდენ ორობითი თანრიგის დამუშავებას, ან გადაცემას ახორციელებს მიკროპროცესორი, ასევე რამდენი ორობითი თანრიგი შეიძლება იქნას გამოყენებული მიკროპროცესორის ოპერატიული მეხსიერების დამისამართებისათვის. აღსანიშნია, რომ ტაქტური სიხშირეპროცესორი მწარმოებლურობის შეფარდებითი მახასიათებელია იმიტომ, რომ პროცესორის სქემური გადაწყვეტების გამო ზოგიერთი პროცესორი ერთ ტაქტში ასრულებს იმდენ ოპერაციას, რამდენის შესრულებასაც სხვა პროცესორი ანდომებს რამდენიმე ტაქტს. გარეგნულად მიკროპროცესორი ოთხკუთხედი პლასტმასის ფირფიტაა — 5505 სანტიმეტრის ზომის, 940-მდე „ფეხით“. მიკროპროცესორებს გასაციებლად უყენებენ პატარა ვენტილატორებს, რათა მიკროპროცესორი არ გადახურდეს.

ისტორია
ოპერატიული მეხსიერება

ოპერატიული დამახსოვრების მოწყობილობა , რეალიზებულია ზედიდი ინტეგრალური სქემის სახით. მონაცემების წაკითხვის, ან ჩაწერის დრო 60+ ნანოწამია (6010-9წმ). არსებობს ორი ტიპის ოპერატიული დამახსოვრების მოწყობილობა: სტატიკური და დინამიკური. სტატიკური ოპერატიული დამახსოვრების მოწყობილობაში ელემენტარული უჯრედის როლში ინტრიგერული სქემა გამოდის. ასეთი სქემა იმპულსის მიღებამდე, ან კვების გამორთვამდე ინარჩუნებს ერთ-ერთ მდგომარეობას 0, ან 1. უჯრაში ჩაწერილი ინფორმაციის წაკითხვისას მისი მდგომარეობა არ იცვლება. დინამიკური მოდელი შედგება მიკროსკოპული ტევადობისგან (კონდენსატორებისგან). ნებისმიერი კონდენსატორი შეიძლება იყოს ორ მდგომარეობაში: დამუხტული, ან დაუმუხტავი. ასეთ მეხსიერებაში ჩაწერილი მონაცემების დასამახსოვრებლად საჭიროა დაუმუხტავი კონდენსატორების პერიოდულად დამუხტვა. ამის გამო დინამიკური მეხსიერება სტატიკურთან შედარებით ნელამოქმედია. სამაგიეროდ იგი ნაკლებად ენერგოტევადია. უნდა აღვნიშნოთ რომ ორივე ტიპის დამახსოვრების მოწყობილობა წარმოადგენს მცირე ზომის ნაბეჭდ პლატას, მასზე განლაგებული მიკროსქემებით. ოპერატიული დამახსოვრების მოწყობილობის გარდა, თანამედროვე პერსონალურ კომპიუტერებს გააჩნიათ ე.წ. ზეოპერატიული დამახსოვრების მოწყობილობა (ქეშ მეხსიერება), რომელიც უზრუნველყოფს ნელმოქმედი მოწყობილობის თავსებადობას, სწრაფმოქმედ მოწყობილობასთან. მაგალითად, მიკროპროცესორის დინამიკურ მეხსიერებასთან.

არსებობს ორი დონის ქეშ მეხსიერება: პირველი დონის 32 ბაიტის ტევადობით (ახლა უკვე 64), რომელიც ჩაშენებულია უშუალოდ მიკროპროცესორში და მეორე დონის 512 და მეტი ტევადობით. იგი ყენდება სისტემურ პლატაზე.
კომპიუტერის კლავიატურა

კლავიატურა — კომპიუტერში მმართველი სიგნალების და მონაცემების შესატანი მოწყობილობა. კლავიატურა კონსტრუქციულად დამოუკიდებელი ბლოკია. ნოუტბუკში კლავიატურა კორპუსის განუყრელი ნაწილია.

კლავიატურა სტანდარტიზებულია: იგი შედგება 101-103 ღილაკისგან (ამჟამად ამ რიცხვს ემატება მულტიმედიურ კლავიატურაზე განლაგებული ღილაკების რაოდენობა). ღილაკების ერთობლიობა პირობითად დაყოფილია რამდენიმე ჯგუფად. სიმბოლური ღილაკების ძირითადი დანიშნულებაა ასოების, ციფრების, სპეციალური სიმბოლოების შეტანა. ისტორიულად ჩამოყალიბდა, რომ ერთი და იგივე ღილაკები გამოიყენება დიდი და პატარა ასოების დასაწერად. ფუნქციონალური ღილაკების დანიშნულებაა ბრძანების გადაცემა. ბრძანების შინაარსი განისაზღვრება პროგრამის მიხედვით. ამ ღილაკებს მკაცრი დანიშნულება არ აქვთ.

კლავიატურის კლავიშები
კომპიუტერის კლავიატურა შეიძლება შეგვხვდეს, როგრც სტანდარტული განლაგებით, ასევე შეკვეცილი (ნეთბუკებზე) და განვრცობილი. ასევე აღსანიშნავია რომ შეკვეცილ კლავიატურებზე სტანდარტული კლავიატურაზე არსებული ღილაკების შესაბამისი ბრძანების გამოძახება ხდება რამდენიმე რილაკის კომბინაციით.

ქვემოდ მოყვანილია კომპიუტერთან სამუშაოდ აუცილებელი და მასზე დატანილი სტანდარტული ღილაკები და მათი ფუნქციონალური მნიშვნელობა.

— ამ ღილაკით შესაძლებელია ზოგიერთი ბრძანების გაუქმება.
, ... — ამ ღილაკებს ეწოდებათ ფუნქციონალური კლავიშები. მათი დანიშნულება დამოკიდებულია იმ პროგრამაზე, რომელშიც იმ წუთას ვმუშაობთ. როგორც წესი, პროგრამების უმეტესობაში კლავიში ეკრანზე იძახებს დამხმარე საცნობარო ინფორმაციას.

 — ღილაკის საშუალებით მეხსიერიების გაცვლის ბუფერში მოთავსდება მონიტორის ეკრანზე მოთავსებული გამოსახულება, რომელიც შემდგომში შესაძლებელია ფოტოს სახით ჩასმულ იქნეს სასურველ ადგილას.
— ღილაკი, რომელიც გამოიყენება კურსორის ღილაკის ქცევაზე ზემოქმედებისათვის.
 — ღილაკის საშუალებით შეიძლება ბრძანების გაუქმება ან გაშვებული პროგრამის შეწყვეტა.
 — ღილაკი -ში არის ჩასმის ფუნქციის მატარებელი.
— ღილაკზე დაჭერით კურსორი გადავა სტრიქონის თავში.
 — ღილაკზე დაჭერით ხდება საილუსტრაციო მასალაში ერთი გვერდით წინ გადანაცვლება.
 — ღილაკი შლის მონიშნულ ინფორმაციას. ტექსტში დაჭერისას შლის მის მარჯვნივ მდებარე სიმბოლოებს.
— ღილაკზე დაჭერით კურსორი გადავა სტრიქონის ბოლოს.
 — ღილაკზე დაჭერით ხდება საილუსტრაციო მასალაში ერთი გვერდით შემდეგ გადანაცვლება.

— ღილაკით გამოიტოვება უფრო მეტი მანძილი. ძირითადად გამოიყენება -ში და წარმოადგენს აბზაცის შექმნის ალტერნაიულ საშუალებას.
— ღილაკზე ერთხელ დაჭერა აფიქსირებს დიდი ასოების აკრეფის რეჟიმს, რაზეც კლავიატურის მარჯვენა ზედა ნაწილში ინთება იმავე სახელის ნათურა. მასზე ხელმეორეთ დაჭერის შემთხვევაში წყდება როგორც ფუნქცია ასევე ნათურის ნათებაც.
— ღილაკი შლის მონიშნულ ინფორმაციას. ტექსტში დაჭერისას შლის მის მარცხნივ მდებარე სიმბოლოებს.
— ღილაკი სხვა ღილაკთან კომბინაციაში (ძირითადად ასოების ღილაკებთან) რთავს დიდი ასოების აკრეფის რეჟიმს.
და — არის მმართველი ღილაკები. მათი გამოიყენება ხდება მხოლოდ სხვა ღილაკებთან კომბინაციაში.
— ღილაკი

— ღილაკზე დაჭერით კლავიატურის მარჯვენა მხარეს ირთვება ციფრების აკრეფის რეჟიმი, რასაც გვამცნობს შესაბამისი სახელის ნათურის ნათება.

— ძირითადად დათანხმების ფუნქციის მატარებელი ღილაკი კლავიატურაზე. სხვადასხვა პროგრამებში შესაძლოა ითავსებდეს სხვა ფუნქციასაც.

კლავიატურის განლაგება
მაუსი (კომპიუტერი)

მაუსი ან თაგუნა — კომპიუტერთან მუშაობის დროს ეკრანზე გამოისახება მოციმციმე ვერტიკალური ხარ-კურსორი. კურსორი ეკრანზე გვიჩვენებს სიმბოლოს შეტანის ადგილს. მომხმარებელს შეუძლია გადაადგილოს კურსორი სასურველი მიმართულებით კლავიატურაზე არსებული ისრების აღმნიშვნელი ღილაკების მეშვეობით. კურსორის გამოყენება, განსაკუთრებით გრაფიკულ ინფორმაციასთან მუშაობისას მოუხერხებელია. კურსორის ნაცვლად გამოიყენება მანიპულატორი. ფართო გავრცელება პოვა მანიპულატორებმა სახელწოდებით „თაგვი“ და „ტრეკბოლი“. ტრეკბოლი ნაკლებადაა გავრცელებული. თაგვი წარმოადგენს პლასმასის პატარა კოლოფს. თაგვის მდებარეობა ეკრანზე პატარა ისრითაა აღნიშნული. ისრის გადასაადგილებლად საკმარისია გადავაადგილოთ თაგვი სიბრტყეზე.

თაგვს ორი ღილაკი აქვს (ემატება მულტიმედია თაგვების ღილაკები). ღილაკებზე თითის დაჭერით კომპიუტერს მიეცემა ბრძანებები. თაგვი მანქანას უერთდება კაბელით, 1 გამთიშველით ან 2 შეტანა — გამოტანის ადაპტერით( თაგვები უკვე მოძველდა, იხმარებაა ლაზერული და ოპტიკური თაგვები).
პრინტერი

პრინტერი — მოწყობილობა, რომლის საშუალებით ინფორმაცია ძირითადად მიიღება ქაღალდზე (შეიძლება გამჭვირვალე ფირზე, ან სხვ.). პრინტერის მრავალი მოდელი არსებობს. ისინი განსხვავდებიან წარმოებით, ინტერფეისით, ფუნქციური შესაძლებლობებით, მოქმედების პრინციპით.

პრინტერის საფუძველი რთული ელექტრო მექნიკური მოწყობილობაა. იგი უზრუნველყოფს გამოსახულების ფორმირებას, ქაღალდის გადაადგილებას, საღებავის მიწოდებას და სხვა. პრინტერის შემადგენლობაშია ელექტრული ნაწილი მართვის სქემით და ბუფერული დამახსოვრების მოწყობილობით.

გამოსახულების ფორმირებით პრინტერები იყოფა კონტურულ და რასტულ პრინტერებად:
კონტურულ პრინტერში სიმბოლოს გამოსახულება უწყვეტი ხაზია და მიიღება ქაღალდზე შემღებავი ლენტის გამოყენებით, ქაღალდზე ნემსის დარტყმის საშუალებით.
რასტულ პრინტერში გამოსახულება მიიღება უმცირესი წერტილების ერთობლიობით (წერტილის დიამეტრი 0,1–0,3 მმ).

ამჟამად პერსონალურ კომპიუტერებში გამოიყენება მხოლოდ რასტული პრინტერები. წერტილების გადატანის პრინციპით რასტული პრინტერები იყოფა მატრიცულ, ჭავლურ და ლაზერულ პრინტერებად.
ნელსონ როკფელერი

ნელსონ როკფელერი (დ. 8 ივლისი, 1908 — გ. 26 იანვარი, 1979) — ამერიკელი ბიზნესმენი, რესპუბლიკელი პოლიტიკოსი. იყო ნიუ-იორკის შტატის 49-ე გუბერნატორი (1959–1973) და აშშ-ის 41-ე ვიცე-პრეზიდენტი (1974–1977) ჯერალდ ფორდის პრეზიდენტობისას. სხვადასხვა თანამდებობა ეკავა ფრანკლინ რუზველტის, ჰარი ტრუმენისა და დუაიტ ეიზენჰაუერის ადმინისტრაციაში.
მსოფლიო საფეხბურთო ჩემპიონატი 1970

მსოფლიო საფეხბურთო ჩემპიონატი 1970 — ჟიულ რიმეს თასის მე-9 გათამაშება, რომელიც მექსიკაში ჩატარდა. ტურნირის ფინალური ეტაპი 31 მაისიდან 21 ივნისამდე გრძელდებოდა და მასში 16 ეროვნული ნაკრები მონაწილეობდა. მექსიკამ პირველად უმასპინძლა ფიფა-ს მსოფლიო თასის გათამაშებას, ხოლო ბრაზილიის ეროვნულმა ნაკრებმა, მარიო ზაგალოს თავკაცობით, მესამედ მოიპოვა მსოფლიო ჩემპიონის ტიტული.

ბრაზილიის ეროვნულ ნაკრებს, რომელმაც ფინალში, მეხიკოს „აცტეკაზე“ იტალია ანგარიშით 4–1 დაამარცხა, ჟიულ რიმეს თასი სამუდამო მფლობელობაში გადაეცა.

შედეგები
1 ჯგუფი
----

----

----

----

----

----

----

2 ჯგუფი
----

----

----

----

----

----

----

3 ჯგუფი
----

----

----

----

----

----

----

4 ჯგუფი
----

----

----

----

----

----

----

პლეი-ოფი
მსოფლიო თასის მფლობელი 1970
ამიერკავკასიის დემოკრატიული ფედერაციული რესპუბლიკა

ამიერკავკასიის დემოკრატიული ფედერაციული რესპუბლიკა — კონფედერაციული რესპუბლიკა, რომელმაც 1918 წლის აპრილ–მაისში იარსება; მასში შედიოდნენ საქართველო, სომხეთი და აზერბაიჯანი.

სამხედრო ძალები
1918 წლის 10 თებერვალს, ოფიციალურად ჯერ კიდევ რუსეთის შემადგენლობაში, ამიერკავკასიის კომისარიატმა მოიწვია ამიერკავკასიის სეიმი, რომელიც რუსეთის დამფუძნებელი კრებისათვის არჩეული ქართველი დეპუტატებისაგან შედგებოდა. სეიმის თავმჯდომარედ არჩეული იქნა ნიკოლოზ (კარლო) ჩხეიძე. ამიერკავკასიის კომისარიატმა სეიმის მოწვევით ხაზი გაუსვა ამ რეგიონის რუსეთიდან გამოყოფას, თუმცა ოფიციალურად დამოუკიდებლობა არ გამოცხადებულა.

3 მარტს რუსეთმა გერმანიასთან და მის მოკავშირეებთან დადო ბრესტის ზავი, რომელიც ითვალისწინებდა ბათუმის,ყარსისა და არტაანის ოლქების თურქეთისათვის გადაცემას. ზავის პირობები ამიერკავკასიის კომისარიატთან შეთანხმებული არ იყო, რადგან მას არც რუსეთი, არც თურქეთი და გერმანია არ ცნობდნენ. თურქეთი ზავით გადაცემულ ოლქებს ითხოვდა, თუმცა ამიერკავკასიამ ეს მოთხოვნა უარყო და შეეცადა დიპლომატიური გზით მოეგვარებინა შექმნილი ვითარება. 1918 წლის მარტში ქალაქ ტრაპიზონში დაიწყო მოლაპარაკება ამიერკავკასიასა და თურქეთს შორის, თუმცა ამ მოლაპარაკებას ამიერკავკასიისათვის დადებითი შედეგი არ მოჰყოლია. თურქეთის არმიამ საომარი მოქმედებები დაიწყო და აპრილისათვის უკვე დაკავებული ჰქონდათ ბათუმი, ოზურგეთი, მესხეთი. თურქული ჯარების შეჩერება მხოლოდ მდინარე ჩოლოქზე მოხერხდა.

22 აპრილს შექმნილი ვითარების გადასაწყვეტად შეიკრიბა ამიერკავკასიის სეიმი. შეკრებაზე გადაწყდა, რომ ამიერკავკასიის დამოუკიდებლობის ოფიციალურად გამოცხადების შემთხვევაში შესაძლებელი იქნებოდა თურქეთის აგრესიის თავიდან აცილება. ამიტომ, 1918 წლის 22 აპრილს გამოცხადდა დამოუკიდებელი სახელმწიფოს – ამიერკავკასიის დემოკრატიული ფედერაციული რესპუბლიკის შექმნა. მთავრობის თავმჯდომარედ და საგარეო საქმეთა მინისტრად დაინიშნა აკაკი ჩხენკელი. სეიმმა მიიღო გადაწყვეტილება თურქეთთან საზავო მოლაპარაკების გაგრძელების თაობაზე.

26 მაისს საქართველოს ეროვნულმა საბჭომ გამოაცხადა საქართველოს დამოუკიდებლობა და საქართველოს დემოკრატიული რესპუბლიკის დაფუძნება.

28 მაისს საქართველომ ხელი მოაწერა გერმანიასთან ფოთის ხელშეკრულებას, რითაც დაიწყო გერმანიის კავკასიური ექსპედიცია როგორც პოსტ-რევოლუციური არასტაბილურობის დამცველი ოსმალეთის სამხედრო ძალების წინააღმდეგ. აზერბაიჯანმა კი თავად აირჩია ოსმალეთი მოკავშირედ.
Too Old to Rock 'n' Roll: Too Young to Die!

'' : ! — ბრიტანული პროგრესული როკ-ჯგუფ ჯეთრო ტალის მეცხრე სტუდიური ალბომი, გამოცემული 1976 წელს. ეს არის ჯგუფის პირველი ალბომი ბას-გიტარისტ ჯენ გლესკოკის მონაწილეობით, ისევე, როგორც ჯგუფის უკანასკნელი კონცეპტუალური ალბომი. მისი სიუჟეტი აღწერა რეი ლომასს, ასაკში შესულ როკ-მუსიკოსს

ალბომი
ალბომი თავდაპირველად ჩაფიქრებული იყო, როგორც როკ მიუზიკლი. მასში საუბარი იყო როკ ვარსკვლავ რეი ლომასზე, რომელიც ვიქტორინაში მოიგებს დიდი რაოდენობის ფულს. მაგრამ იგი მოულოდნელად აღმოაჩენს, რომ საზოგადოება ისე შეიცვალა, რომ იგი არავის სჭირდება და იგი ვერ გაერთობა ამ ფულით ისე, როგორც ეს 1950-იანებში ხდებოდა. სასოწარკვეთილებაში ჩავარდნილი ლომასი შეეცდება თავი მოიკლას, მაგრამ გაურკვეველი დროით თავს ამოჰყოფს ჰოსპიტალში.

როდესაც იღვიძებს, იგი აღმოაჩენს, რომ ირგვლივ ყველაფერი შეიცვალა და მისი ჩაცმულობის სტილი და მუსიკა კვლავ პოპულარულია. პლასტიკური ქირურგიის დახმარებით იგი 20 წლით უფრო ახალგაზრდა ჩანს. იგი კვლავ იქცა სენსაციად და ახალგაზრდა თაობა ცდილობს მიბაძოს მას.

ალბომს თან ახლავს კომიქსის სახით წარმოდგენილი ისტორია. დისკის სიმღერების თანმიმდევრობა და მათში მოთხრობილი ისტორია სინამდვილეში არ ემთხვევა ამ კომიქსს.

იენ ანდერსონის თქმით, ეს ალბომი არ იყო მასზე, როგორც ასაკოვან სიმღერების ავტორზე, რადგან იმ პერიოდში იგი ახალგაზრდა იყო. მას უბრალოდ სურდა ჩვენება, თუ როგორ იცვლება თაობები და მუსიკალური გემოვნებები და რომ ძველი კვლავ ბრუნდება მოდაში.

კრიტიკოსების შეფასება
 -ში არ მოეწონათ ალბომის „არეულ-დარეული“ სიუჟეტი. „იან ანდერსონმა უნდა მიაქციოს ყურადღება მუსიკას, ვინაიდან თხრობა აშკარად არ ეხერხება“. ამასთან, იგივე მიმოხილვაში ანდერსონის მუსიკალური კომპოზიციის აგების ნიჭს ხაზი გაესვა, ისევე, როგორც მარტინ ბარის გიტარის პარტიებს.

კრის უელჩიც ალბომს არაერთგვაროვან შეფასებას აძლევდა. იგი წერდა, რომ „სურდა ბერიმორ ბარლოუს რიტმის თავისუფლება ან მოულოდნელობები მარტინ ბარის გიტარისგან“. ამავე დროს, იგი მაღალ შეფასებას აძლევდა ანდერსონის პოეზიას.

-ის მიმოხილვაში დისკს ეწოდება „ჯეთრო ტალის კატალოგში ერთ-ერთი უმნიშვნელო ექსპერიმენტი“.

სიმღერების სია
1976 წლის ორიგინალური გამოცემა
2002 წლის რემასტერი
2015 წლის გამოცემა
ჩინეთის დინასტიები

აქ მოცემულია ჩინეთის დინასტიების ქრონოლოგია.

მიმოხილვა
ჩინეთის ისტორიის პერიოდიზაცია ხდება დინასტიების მიხედვით. დინასტიები ყოველთვის არ მისდევდნენ ერთი მეორეს, იყო პერიოდები, როდესაც ახალი დინასტია მოდიოდა ხელისუფლკებაში, როდესაც ძველი ჯერ კიდევ არსებობდა. ამასთან ერთად ისტორიის სხვადასხვა პერიოდებში ჩინეთი დაყოფილი იყო სხვადასხვა სახელმწიფოებად და ყოველ მათგანს თავისი დინასია ჰყავდა.

დინასტიები
ქერჩი

ქერჩი (, ყირ. ) — ქალაქი უკრაინაში, ყირიმის აღმოსავლეთ ნაწილში, ქერჩის სრუტის ნაპირთან. ქერჩი - პანტიკაპეონი არის ერთ-ერთი უძველესი ქალაქი მსოფლიოში. ამავე დროს ქალაქის ტერიტორიაზე არის ბევრი ისტორიული და არქიტექტურული ძეგლი.

ისტორია
პანტიკაპეონი დაარსდა ძვ. წ. საუკუნის პირველ ნახევარში მილეტელების მიერ. ძვ. წ. საუკუნიდან გახდა ბოსფორის სამეფოს დედაქალაქი, ცნობილი იყო სიმდიდრით და ვაჭრობით, ემორჩილებოდა მითრიდატე ევპატორს. არსებობა შეწყვიტა რომაელების ბატონობის დროს. რომაელებთან ბრძოლაში დამარცხებულმა მითრიდატემ აქ დაასრულა სიცოცხლე.

ქერჩი მეორე მსოფლიო ომის დროს
მეორე მსოფლიო ომის დროს ქერჩი გერმანიისა და საბჭოთა ჯარების ბრძოლის ადგილი იყო. აქ ფრონტის ხაზი ოთხჯერ გადიოდა. 1941 წლის ნოემბერში გერმანელებმა ქალაქი დაიპყრეს, 30 დეკემბერს კი საბჭოთა ჯარებმა კვლავ გაათავისუფლეს. გერმანლთა ხელახალი შეტევის შედეგად ალყაში მოექცა იქ მყოფი საბჭოთა ჯარის დიდი ნაწილი, რომელთაც აჯიმუშკაის ქვის სამტეხლოებს შეაფარეს თავი. ომის შემდეგ აჯიმუშკაის სამტეხლოები მუზეუმად გამოცხადდა.

ქალაქი საბოლოოდ გათავისუფლდა 1944 წლის 11 აპრილს. ქერჩში ბრძოლისათვის 146 მებრძოლს მიენიჭა საბჭოთა კავშირის გმირის წოდება. თვითონ ქალაქი კი 1973 წლის 11 სექტემბერს გმირი ქალაქი გახდა.
აგრიჯენტო

აგრიჯენტო (, 1927 წლამდე ჯირჯენტი) — ქალაქი იტალიაში (კუნძულ სიცილიის სამხრეთ სანაპიროზე). აგრიჯენტოს პროვინციის ადმინისტრაციული ცენტრი. ქალაქი მდებარეობს მაღლობზე, რომელიც ზღვას გადაჰყურებს. ორი მდინარე, ჰიპსაის და აკრაგასი, ასევე მის ჩრდილოეთით მდებარე მთაგრეხილი ქალაქს ბუნებრივ ციხესიმაგრედ აქცევს.

ისტორია
ძველად აგრიჯენტოს ადგილას იყო ბერძნული ქალაქი აკრაგანტი (, — აგრიგენტი), დორიული კოლონია, რომელიც დაახლ. ძვ. წ. 582 წელს როდოსელებმა დააარსეს. აგრიჯენტო ანტიკური ხმელთაშუა ზღვისპირეთის მსხვილი სააჭრო ცენტრი იყო. ძვ. წ. 405 წელს კართაგენელებმა დაანგრიეს, ხოლო ძვ. წ. 341 წელს აღადგინა ტიმოლეონმა. ძვ. წ. 262 წელს პუნიკური ომების დროს აგრიჯენტო რომაელებმა აიღეს და გაძარცვეს, ხოლო მისი მოსახლეობა მონებად გაყიდეს. ძვ. წ. 137-132 წლებში სიცილიის მონათა პირველი აჯანყების დროს აგრიჯენტო იყო აჯანყების ერთ-ერთი მთავარი ცენტრი. შუა საუკუნეებში ბიზანტიას ეკუთვნოდა. 828 წელს არაბებმა დაიპყრეს, 1086 წელს — ნორმანებმა. შემორჩენილია ანტიკური ქალაქის ნანგრევები (ძვ. წ. - საუკუნეების ბერძნული ტაძრები და სხვა).

ქალაქის არქეოლოგიური ზონა 1997 წელს შეიტანეს იუნესკოს კულტურული მემკვიდრეობის ძეგლების სიაში.
კვინკვერემი

კვინკვერემი (, სიტყვიდან „“ — „ხუთი“ და „“ — „ნიჩაბი“) ან პენტერა — საბრძოლო ნიჩბოსანი ხომალდი ერთმანეთის ზემოთ ან ჭადრაკულ სტილში დალაგებული ნიჩბების ხუთი რიგით. თითოეულ ნიჩაბს მართავდა ერთი მენიჩბე. ნიჩბების სიგრძე ერთ რიგში აღწევდა 25-ს. ყოველ ბორტზე ჰქონდა ნიჩბების 5 რიგი. ბოლო რიგში დაყენებული იყო ყველაზე გრძელი ნიჩბები. მენიჩბეებად შერჩეული იყვნენ ღონიერი მონები. წყალწყვა 200 ტონაზე მეტი, სიგრძე 45 მ, სიგანე 6 მ, ეკიპაჟი შეადგენდა დაახლოებით 250 კაცს. მესამე და მეოთხე ზედა რიგების ნიჩბები განთავსებული იყო დახურულ სივრცეში, ხოლო ქვედა რიგები ხომალდის კორპუსში ერთიმეორის მიყოლებით. ნიჩბების შეთანხმებული მოძრაობისათვის გამოიყენებოდა ბაგირი. იგი აერთიანებდა ერთი რიგის ნიჩბებს და აჩერებდა მათ ერთდროულად. ასევე, ბაგირი განსაზღვრავდა ნიჩბების მოსმის სიხშირეს და სიდიდეს.

პენტერებს გააჩნდათ ორი საბრძოლო ანძა. საიალქნო შეიარაღება შედგებოდა დიდი სწორი იალქნებით, რომელიც გამოიყენებოდა მხოლოდ ზურგის ქარის წარმოქმნის დროს. ხშირად აღჭურვული იყო აბორდაჟული ყორანით. უფრო პრიმიტიული ტრირემისგან განსხვავებით, კვინკვერემის შეეძლო დიდ სიჩქარეზე მტრის გემის გამჭოლ შენგრევა.

კვინკვირემის მშენებლობა დაიწყო, რომის იმპერიაში პირველი პუნიკური ომის დროს, მას შემდეგ, რაც ძლიერმა შტორმმა იტალიის სანაპიროზე გამორიყა კართაგენის ანალოგიური ხომალდი. რადგან, ბირემები და ტრირემები ვერ უმკლავდებოდნენ კართაგენის მრავალიარუსიან მძიმე ხომალდებს, რომელთა ბორტი დაცული იყო ნიჩბების მთელი ტყით. ის თავიდან იცილებდა მსუბუქი რომაული ბირემისაგან სატარანო დარტყმას.
გაბრიელ ლაუბი

გაბრიელ ლაუბი (; დ. 24 ოქტომბერი, 1928, ბოხნია, პოლონეთი — გ. 3 თებერვალი, 1998, ჰამბურგი, გერმანია) — პოლონელი მწერალი და ჟურნალისტი, თავი აფორიზმებით გაითქვა.

დაიბადა პოლონეთში, მეორე მსოფლიო ომის დაწყების შემდეგ მშობლებთან ერთად გაიქცა სსრკ-ში. 1948 წლიდან ჩეხოსლოვაკიაშია და მუშაობს ჟურნალისტად. პრაღის გაზაფხულის შემდეგ 1968 წელს საცხოვრებლად გადავიდა გერმანიაში. წერდა ჩეხურ და გერმანულ ენებზე.
პაპარაცი (ჯგუფი)

პაპარაცი — ქართული როკ ჯგუფი, რომელიც 2004 წელს ჩამოყალიბდა და ერთი ალბომის გამოშვების შემდეგ დაიშალა. ჯგუფის სოლისტი და ლიდერი ახალგაზრდა მომღერალი სალომე კორკოტაშვილი იყო, რომელიც ჯგუფის მიერ შესრულებული უმრავლესი სიმღერების თანაავტორიც არის.

ჯგუფის ისტორია
ჯგუფის ჩამოყალიბება მაშინ გადაწყდა, როდესაც მომავალი ჯფუფის სამმა წევრმა გიორგი კიკნაველიძემ, შოთიკო შველიძემ და ნიკუშა მოწონელიძემ სალომე კორკოტაშვილი გაიცნეს, რომელსაც თავის მიერ მანამდე დაწერილი სიმღერისთვის აკომპანემენტი სჭირდებოდა. სიმღერის აწყობა წარმატებული აღმოჩნდა, რამაც ჯგუფს დაუდო სათავე. ბენდის სახელის ბევრი ვარიანტი განიხილებოდა, მათ შორის ტყემალიც, მაგრამ საბოლოოდ პაპარაცი აირჩა, თუმცა ჯგუფის წევრების განცხადებით ამ სახელში განსაკუთრებული არაფერი მოიაზრება. თავდაპირველ სახელწოდებებს შორის ყველაზე რეალურად '1 სექტემბერი' მოიაზრებოდა, თუმცა 2004 წლის 1 სექტემბერს, რუსეთის ქალაქ ბესლანში მომხდარი ტრაგედიის შემდეგ, ჯგუფის წევრებმა და პროდიუსერებმა ამ სახელწოდების გამოყენებაზე უარი თქვეს. პაპარაცის კონტრაქტი სტუდია "ქართულ ჩანაწერებთან" გააფორმა, და მათი პროდიუსერები აჩიკო გულედანი და გიორგი ასანიშვილი გახდნენ. მათ გამოშვებული აქვთ ერთი სტუდიური ალბომი გათენდა, გაიღვიძე!, რომელშიც ათი სიმღერა შევიდა. პაპარაცის სიმღერები ძირითადად პოპ-როკის სტილშია შესრულებული.

ჯგუფის შემადგენლობა
სალომე კორკოტაშვილი — ვოკალი.
გიორგი კიკნაველიძე — რიტმ გიტარა, ბექ ვოკალი
ნიკუშა მოწონელიძე — სოლო გიტარა
შოთიკო შველიძე — დასარტყმელი საკრავები
ლევან მიქაბერიძე — ბას-გიტარა
ირაკლი ქოიავა — პერკუსია